 **ОБЩИНА БОРОВАН**

**3240 Борован, ул. „Иван Вазов” № 1, тел.:** (09147) **9440**

**кмет:** (09147) **9330, секретар:** (09147) **9301, факс:** (09147) **9200**

**e-mail:** [ob\_borovan@abv.bg](mailto:ob_borovan@abv.bg); **www**. borovan.bg

**ДО**

**ПРЕДСЕДАТЕЛЯ**

**НА ОБЩИНСКИ СЪВЕТ**

**БОРОВАН**

**Д О К Л А Д Н А З А П И С К А**

**ОТ ИВАН КОСТОВСКИ**

**КМЕТ НА ОБЩИНА БОРОВАН**

**ОТНОСНО:** Предложение за приемане на Наредба за изграждане и опазване на зелената система на територията на община Борован

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

С Решение № 257 от 18.06.2019 г., постановено по административно дело № 231/2019 г., Административен съд – Враца отменя Наредба № 9 за изграждане и опазване на зелената система на територията на Община Борован, приета с Решение № 60 по Протокол № 6 от 16.05.2008 г. на Общински съвет – Борован.

С оглед настъпилата отмяна на Наредба № 9 за изграждане и опазване на зелената система на територията на Община Борован и необходимостта от наличие на валиден подзаконов нормативен акт, се налага приемането на нова наредба, която да осигури:

* правна яснота и регламентация по отношение на изграждането, ползването и опазването на зелената система;
* съответствие с актуалните изисквания на Закона за устройство на територията (ЗУТ), Закона за местното самоуправление и местната администрация (ЗМСМА), екологичното законодателство и други свързани нормативни актове;
* нормативна уредба, съобразена с добри административни и управленски практики, прилагани от други общини;
* по-висока степен на защита и устойчиво развитие на зелената система на общината;
* ефективен контрол и възможности за административно санкциониране при установени нарушения;

Приемането на настоящата наредба произтича от необходимостта да бъде уреден в пълнота нормативният ред за изграждането, ползването и опазването на зелената система на територията на общината, като същевременно се осигури съответствие с действащото национално законодателство.

По проекта на новата наредба са изготвени мотиви и частична оценка за въздействието на подзаконовия нормативен акт при спазване разпоредбите на чл. 26 и чл. 28 от Закона за нормативните актове.

Съгласно чл. 26, ал. 2 и ал. 4 от Закона за нормативните актове (ЗНА), проектът на наредбата е **публикуван предварително** на интернет страницата на община Борован с цел осигуряване на обществен достъп, прозрачност и участие в процеса на изготвяне на нормативни актове.

На всички заинтересовани лица е предоставен **30-дневен срок за представяне на писмени становища, предложения и възражения** по проекта на наредбата. Информацията е достъпна на сайта на община Борован и на публичното табло в сградата на общинската администрация. Във връзка с изложеното предлагам на Общински съвет Борован да вземе следното

**Р Е Ш Е Н И Е:**

На основание чл. 21, ал. 1, т. 23 и ал. 2 от Закона за местното самоуправление и местната администрация, във връзка с чл.62, ал.10 от Закона за устройство на територията, чл. 26 от Закона за нормативните актове при условията на чл.75 до чл.80 от Административнопроцесуалния кодекс и при мотиви, изложени към докладната записка, Общински съвет Борован

**Р Е Ш И:**

Приема „Наредба за изграждане и опазване на зелената система на територията на община Борован „

**Приложения:**

1. Проект на Наредба за изграждане и опазване на зелената система на територията на община Борован;

2. Частична оценка на въздействието и мотиви за приемане Наредба за изграждане и опазване на зелената система на територията на община Борован;

3. Обява до обществеността и заинтересованите страни;

4.Справка по чл. 26, ал. 5 от Закона за нормативните актове за постъпили предложения и становища по проекта на Наредба за изграждане и опазване на зелената система на територията на община Борован

**Вносител:**

**ИВАН КОСТОВСКИ**

***Кмет на Община Борован***

*Съгласувал:*

*...................................*

*Т.Петкова*

*Секретар на Община Борован*

*Изготвил:*

*...................................*

*Г.Христова*

*Гл.експерт“БЕООСВ“*

*Проект!*

**ОБЩИНСКИ СЪВЕТ – БОРОВАН**

**РЕШЕНИЕ**

№………/…..…………

**ОТНОСНО:**Предложение за приемане на Наредба за изграждане и опазване на зелената система на територията на община Борован

**ОБЩИНСКИ СЪВЕТ**

На основание чл. 21, ал. 1, т. 23 и ал. 2 от Закона за местното самоуправление и местната администрация, във връзка с чл.62, ал.10 от Закона за устройство на територията, чл. 26 от Закона за нормативните актове при условията на чл.75 до чл.80 от Административнопроцесуалния кодекс и при мотиви, изложени към докладната записка,

**РЕШИ:**

Приема „Наредба за изграждане и опазване на зелената система на територията на община Борован“

**Вносител:**

**ИВАН КОСТОВСКИ**

*Кмет на Община Борован*