 **ОБЩИНА БОРОВАН**

**3240 Борован, ул. „Иван Вазов” № 1, тел.:** (09147) **9440**

**кмет:** (09147) **9330, секретар:** (09147) **9301, факс:** (09147) **9200**

**e-mail:** [ob\_borovan@abv.bg](mailto:ob_borovan@abv.bg); **www**. borovan.bg

**ДО**

**ПРЕДСЕДАТЕЛЯ**

**НА ОБЩИНСКИ СЪВЕТ**

**БОРОВАН**

**Д О К Л А Д Н А З А П И С К А**

**ОТ ИВАН КОСТОВСКИ**

**КМЕТ НА ОБЩИНА БОРОВАН**

**ОТНОСНО:** Предложение за приемане на Наредба за управление на отпадъците на територията на община Борован

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

С Решение № 420 от 15.10.2019 г. Административен съд Враца отмени Наредба№11 за управление на отпадъците на територията на община Борован приета с решение №215 по протокол №33/21.09.2017г. на Общински съвет Борован. Към настоящият момент не е приета от общински съвет нова наредба. Това създаде правен вакуум, при който липсва действащ местен нормативен акт, уреждащ важни въпроси като разделно събиране, управление на строителни отпадъци, третиране на ИУМПС и други видове масово разпространени отпадъци.

Проектът на новата наредба е създаден, за да осигури правна яснота, актуалност и съответствие с националната политика по управление на отпадъците. Той отразява добри практики от други общини, като същевременно е адаптиран спрямо конкретните нужди и характеристики на община Борован – както по отношение на населените места и инфраструктурата, така и по отношение на съществуващите проблеми с нерегламентирани замърсявания, излезли от употреба превозни средства и строителни отпадъци.

По проекта на новата наредба са изготвени мотиви и частична оценка за въздействието на подзаконовия нормативен акт при спазване разпоредбите на чл. 26 и чл. 28 от Закона за нормативните актове.

Съгласно чл. 26, ал. 2 и ал. 4 от Закона за нормативните актове (ЗНА), проектът на наредбата е **публикуван предварително** на интернет страницата на община Борован с цел осигуряване на обществен достъп, прозрачност и участие в процеса на изготвяне на нормативни актове.

На всички заинтересовани лица е предоставен **30-дневен срок за представяне на писмени становища, предложения и възражения** по проекта. Информацията е достъпна на сайта на община Борован и на публичното табло в сградата на общинската администрация. Във връзка с изложеното предлагам на Общински съвет Борован да вземе следното

**Р Е Ш Е Н И Е:**

На основание чл.21, ал.1, т.13 и ал.2 от Закона за местното самоуправление и местната администрация (ЗМСМА) във връзка с чл. 22, ал. 1 от Закона за управление на отпадъците при условията на чл.75 до чл.80 от Административнопроцесуалния кодекс и чл.26 от Закона за нормативните актове и при мотиви, изложени към докладната записка, Общински съвет Борован

**Р Е Ш И:**

Приема Наредба за управление на отпадъците на територията на община Борован

**Приложения:**

1. Проект на Наредба за управление на отпадъците на територията на община Борован;

2. Частична оценка на въздействието и мотиви за приемане Наредба за управление на отпадъците на територията на община Борован;

3. Обява до обществеността и заинтересованите страни;

4.Справка по чл. 26, ал. 5 от Закона за нормативните актове за постъпили предложения и становища по проекта на Наредбата за управление на отпадъците на територията на община Борован;

**Вносител:**

**ИВАН КОСТОВСКИ**

***Кмет на Община Борован***

*Съгласувал:*

*...................................*

*Т.Петкова*

*Секретар на Община Борован*

*Изготвил:*

*...................................*

*Г.Христова*

*Гл.експерт“БЕООСВ“*

*Проект!*

**ОБЩИНСКИ СЪВЕТ – БОРОВАН**

**РЕШЕНИЕ**

№………/…..…………

**ОТНОСНО:**Предложение за приемане на Наредба за управление на отпадъците на територията на община Борован

**ОБЩИНСКИ СЪВЕТ**

На основание чл.21, ал.1, т.13 и ал.2 от Закона за местното самоуправление и местната администрация (ЗМСМА) във връзка с чл. 22, ал. 1 от Закона за управление на отпадъците при условията на чл.75 до чл.80 от Административнопроцесуалния кодекс и чл.26 от Закона за нормативните актове и при мотиви, изложени към докладната записка

**РЕШИ:**

Приема Наредба за управление на отпадъците на територията на община Борован

**Вносител:**

**ИВАН КОСТОВСКИ**

*Кмет на Община Борован*